***ЗАДАНИЕ ЗА ДИПЛОМЕН ПРОЕКТ***

***ДЪРЖАВЕН ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА***

***по професия код 481030 „Приложен програмист“***

***специалност код код 4810301 „Приоложно програмиране“***

на Александра Донина, ученичка от XII б клас

***Тема:*** *Разработване на клиентски модул – част от система за автоматично архивиране на информация (файлове) от работни станции на отдалечен сървър за съхранение на информация.*

***Изисквания за разработката на дипломния проект (входни данни, съдържание, оформяне, указания за изпълнение, инструкции ( Приложение №1)):***

Необходимо е да се създаде система за автоматично архивиране, която да следи за направени промени в указани файлове и/или папки и да създава резервно копие на сървъра с възможност за обратно възстановяване на информацията. Екипа, разработващ системата е избрал за работен език Python и е разделил общата задача на самостоятелни модули. Да се реализира клиентски модул от система за архивиране, като за целта се решат следните задачи:

1. Да се разгледат възможностите на езика Python за достъп до файловата система на компютър, работещ под OС Windows и да се избере подходяща библиотека, позволяваща реализиране на заданието в частта работа с папки и файлове.
2. Да се разгледат възможностите на езика Python за осъществяване на мрежова връзка между клиент и сървър и да се избере подходяща библиотека за реализиране на комуникация на модула със сървъра.
3. Да се разработи приложение на езика Python, което:

* следи за направени промени в указани файлове по име, тип или местоположение(път);
* при регистрирането на промени в наблюдаваните файлове създава резервно копие на отдалечен сървър;
* приема от сървъра списък имена, типове или пътища за проследяване, както и други параметри, необходими за работа с приложението.

***График за изпълнение:***

***а) Дата на възлагане на дипломния проект 13.01.2023г.***

**б) Контролни проверки и консултации** 15.01.2023 г., 15.10 часа, кабинет 17 20.01.2023 г., 15.10 часа, кабинет 17 17.03.2023 г., 15.10 часа, кабинет 17 28.03.2023 г., 15.10 часа, кабинет 17

***в) краен срок за предаване на дипломния проект*** 28.04.2023 г.

***Ученик****: ......................*

*/Александра Донина/*

***Ръководител-консултант****: ......................*

*/инж. Георги Бориков/* ***Директор****: .......................................*

/инж. Сашка Тодорова/

Приложение №1

УКАЗАНИЯ ЗА СЪДЪРЖАНИЕТО И ОФОРМЯНЕТО НА ДИПЛОМНИЯ ПРОЕКТ

А. Съдържание на дипломния проект:

Оформяне на дипломния проект в следните структурни единици:

– титулна страница;

– съдържание;

– увод (въведение);

– основна част

– заключение;

– списък на използваната литература;

– приложения.

Титулната страница съдържа наименование на училището, населено място, тема на дипломния проект, трите имена на ученика, професия и специалност, име и фамилия на ръководителя/консултанта.

Уводът (въведение) съдържа кратко описание на основните цели и резултати.

Основна част – Формулира се целта на дипломния проект и задачите, които трябва да бъдат решени, за да се постигне тази цел. Съдържа описание и анализ на известните решения, като се цитират съответните литературни източници. Съдържа приносите на дипломния проект, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в записката на дипломния проект литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред според фамилията на първия автор на всяка публикация.

Приложенията съдържат документация, която не е намерила място в текста поради ограниченията в обема й или за по-добра прегледност подредба. В текста трябва да има препратка към всички приложения.

Б. Оформяне на дипломния проект

Формат: А4; Брой редове в стр.: 30; Брой на знаците: 60 знака в ред

Общ брой на знаците в 1 стр.: 1800 – 2000 знака

Шрифт: Times New Roman