***ЗАДАНИЕ ЗА ДИПЛОМЕН ПРОЕКТ***

***ДЪРЖАВЕН ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА***

***по професия код 481030 „Приложен програмист“***

***специалност код код 4810301 „Приоложно програмиране“***

на Васи Джолева, ученичка от XII б клас

***Тема:*** Разработване на сайт на художествено ателие, подпомагащо първи стъпки на начинаещи художници*.*

***Изисквания за разработката на дипломния проект (входни данни, съдържание, оформяне, указания за изпълнение, инструкции ( Приложение №1)):***

Група художници от едно художествено ателие имат идея да подпомогнат първите стъпки в рисуването на начинаещи художници. За целта те искат да създадат сайт, който предлага серия от нагледни уроци по рисуване за начинаещи.

Сайтът трябва да разполага със следните публично достъпни секции: „Начало“, „За нас“, „Уроци“ и „Контакти“. Секцията „Уроци“ трябва да включва подменю с отделните уроци. Отделните уроци трябва да следват общ шаблон – серия от последователни стъпки, описващи даден процес, техника или тема. Всяка стъпка в даден урок трябва да е представена по формата на изображение и кратко описание към него.

Сайтът трябва да може да се администрира с помощта на администраторско меню, което да позволи добавяне на нови уроци или промяна на някоя от другите страници.

Дизайнът на сайта трябва да е адаптивен и да изглежда еднакво добре на различни устройства. Изберете аргументирано подходящи технологии.

***График за изпълнение:***

***а) Дата на възлагане на дипломния проект 13.01.2023г.***

**б) Контролни проверки и консултации** 19.01.2023 г., 15.10 часа, кабинет 17 23.02.2023 г., 15.10 часа, кабинет 17 16.03.2023 г., 15.10 часа, кабинет 17 27.04.2023 г., 15.10 часа, кабинет 17

***в) краен срок за предаване на дипломния проект*** 28.04.2023 г.

***Ученик****: ......................*

*/* Васи Джолева */*

***Ръководител-консултант****: ......................*

*/инж. Георги Бориков/* ***Директор****: .......................................*

/инж. Сашка Тодорова/

Приложение №1

УКАЗАНИЯ ЗА СЪДЪРЖАНИЕТО И ОФОРМЯНЕТО НА ДИПЛОМНИЯ ПРОЕКТ

А. Съдържание на дипломния проект:

Оформяне на дипломния проект в следните структурни единици:

– титулна страница;

– съдържание;

– увод (въведение);

– основна част

– заключение;

– списък на използваната литература;

– приложения.

Титулната страница съдържа наименование на училището, населено място, тема на дипломния проект, трите имена на ученика, професия и специалност, име и фамилия на ръководителя/консултанта.

Уводът (въведение) съдържа кратко описание на основните цели и резултати.

Основна част – Формулира се целта на дипломния проект и задачите, които трябва да бъдат решени, за да се постигне тази цел. Съдържа описание и анализ на известните решения, като се цитират съответните литературни източници. Съдържа приносите на дипломния проект, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в записката на дипломния проект литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред според фамилията на първия автор на всяка публикация.

Приложенията съдържат документация, която не е намерила място в текста поради ограниченията в обема й или за по-добра прегледност подредба. В текста трябва да има препратка към всички приложения.

Б. Оформяне на дипломния проект

Формат: А4; Брой редове в стр.: 30; Брой на знаците: 60 знака в ред

Общ брой на знаците в 1 стр.: 1800 – 2000 знака

Шрифт: Times New Roman