***ЗАДАНИЕ ЗА ДИПЛОМЕН ПРОЕКТ***

***ДЪРЖАВЕН ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА***

***по професия код 481030 „Приложен програмист“***

***специалност код код 4810301 „Приоложно програмиране“***

на Ива Павлевичина, ученичка от XII б клас

***Тема:*** *Разработване на потребителски интерфейс за web-базирано приложение „Борса за учебници“.*

***Изисквания за разработката на дипломния проект (входни данни, съдържание, оформяне, указания за изпълнение, инструкции ( Приложение №1)):***

Към сайта на ПГЕЕ – Банско (разработен на база Python/Django) да се добави приложение в смисъла на Django за реализиране на софтуерна платформа (наречена „Борса са учебници“) за предлагане и търсене на ползвани учебни помагала. Платформата трябва да има необходимата функционалност за регистриране на потребители, оторизация на достъпа до платформата, регистриране на заявки за предлагане и/или търсене на учебници. Решено е платформата да се базира на технологията REST. Да се разработи WEB-базиран потребителски интерфейс (клиентски модул) на тази платформа, като за тази цел:

1. Да се разгледат функционалните възможности на framework-a VUE.
2. Да се разгледат технологиите за комуникация и обмен на данни със сървъра.
3. Да изследва възможността за интегриране на клиентски интерфейс, разработен като VUE приложение, в приложение на Python/Django/DRF.
4. Да се проектира необходимата функционалност.
5. Да се разработи минимална версия на горното приложение, като се реализират:

* Регистриране на нови потребители;
* Оторизиране достъпа на потребител;
* Създаване на нова обява/заявка;
* Разглеждане на регистрираните в платформата обяви/заявки.

***График за изпълнение:***

***а) Дата на възлагане на дипломния проект 13.01.2023г.***

**б) Контролни проверки и консултации** 23.01.2023 г., 15.10 часа, кабинет 17 27.02.2023 г., 15.10 часа, кабинет 17 20.03.2023 г., 15.10 часа, кабинет 17 17.04.2023 г., 15.10 часа, кабинет 17

***в) краен срок за предаване на дипломния проект*** 28.04.2023 г.

***Ученик****: ......................*

*/* *Ива Павлевичина /*

***Ръководител-консултант****: ......................*

*/инж. Георги Бориков/* ***Директор****: .......................................*

/инж. Сашка Тодорова/

Приложение №1

УКАЗАНИЯ ЗА СЪДЪРЖАНИЕТО И ОФОРМЯНЕТО НА ДИПЛОМНИЯ ПРОЕКТ

А. Съдържание на дипломния проект:

Оформяне на дипломния проект в следните структурни единици:

– титулна страница;

– съдържание;

– увод (въведение);

– основна част

– заключение;

– списък на използваната литература;

– приложения.

Титулната страница съдържа наименование на училището, населено място, тема на дипломния проект, трите имена на ученика, професия и специалност, име и фамилия на ръководителя/консултанта.

Уводът (въведение) съдържа кратко описание на основните цели и резултати.

Основна част – Формулира се целта на дипломния проект и задачите, които трябва да бъдат решени, за да се постигне тази цел. Съдържа описание и анализ на известните решения, като се цитират съответните литературни източници. Съдържа приносите на дипломния проект, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в записката на дипломния проект литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред според фамилията на първия автор на всяка публикация.

Приложенията съдържат документация, която не е намерила място в текста поради ограниченията в обема й или за по-добра прегледност подредба. В текста трябва да има препратка към всички приложения.

Б. Оформяне на дипломния проект

Формат: А4; Брой редове в стр.: 30; Брой на знаците: 60 знака в ред

Общ брой на знаците в 1 стр.: 1800 – 2000 знака

Шрифт: Times New Roman