***ЗАДАНИЕ ЗА ДИПЛОМЕН ПРОЕКТ***

***ДЪРЖАВЕН ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА***

***по професия код 481030 „Приложен програмист“***

***специалност код код 4810301 „Приоложно програмиране“***

на Любомира Халачева, ученичка от XII б клас

***Тема:*** *Разработка на уеб сайт на бижутерско ателие.*

***Изисквания за разработката на дипломния проект (входни данни, съдържание, оформяне, указания за изпълнение, инструкции ( Приложение №1)):***

Една от предлаганите услуги на бижутерско ателие е изработване на бижу по поръчка. Ателието иска да увеличи броя на клиентите си като популяризира дейността си чрез Интернет. За тази цел иска да създаде сайт, който показва мостри на някои бижута с възможност клиента да избере модел и конкретни параметри (размери, материал, цвят, гравиране на надпис и др.) и да направи on-line запитване.

Сайтът трябва да разполага със следните публично достъпни секции: „Начало“, „За нас“, „Каталог“ и „Контакти“. Секцията „Каталог“ следва да се оформи като поредица от панели – за всеки артикул по един панел. За всеки артикул трябва да се даде възможност за клиента да отправи запитване, като за целта попълни форма с конкретни стойности на желаните от него параметри.

Сайтът трябва да може да се администрира с помощта на администраторско меню, което да позволи добавяне, редактиране или премахване на артикули или промяна на някоя от другите страници.

Дизайнът на сайта трябва да е адаптивен и да изглежда еднакво добре на различни устройства. Изберете аргументирано подходящи технологии.

***График за изпълнение:***

***а) Дата на възлагане на дипломния проект 13.01.2023г.***

**б) Контролни проверки и консултации** 26.01.2023 г., 15.10 часа, кабинет 17 02.03.2023 г., 15.10 часа, кабинет 17 23.03.2023 г., 15.10 часа, кабинет 17 20.04.2023 г., 15.10 часа, кабинет 17

***в) краен срок за предаване на дипломния проект*** 28.04.2023 г.

***Ученик****: ......................*

*/* Любомира Халачева */*

***Ръководител-консултант****: ......................*

*/инж. Георги Бориков/* ***Директор****: .......................................*

/инж. Сашка Тодорова/

Приложение №1

УКАЗАНИЯ ЗА СЪДЪРЖАНИЕТО И ОФОРМЯНЕТО НА ДИПЛОМНИЯ ПРОЕКТ

А. Съдържание на дипломния проект:

Оформяне на дипломния проект в следните структурни единици:

– титулна страница;

– съдържание;

– увод (въведение);

– основна част

– заключение;

– списък на използваната литература;

– приложения.

Титулната страница съдържа наименование на училището, населено място, тема на дипломния проект, трите имена на ученика, професия и специалност, име и фамилия на ръководителя/консултанта.

Уводът (въведение) съдържа кратко описание на основните цели и резултати.

Основна част – Формулира се целта на дипломния проект и задачите, които трябва да бъдат решени, за да се постигне тази цел. Съдържа описание и анализ на известните решения, като се цитират съответните литературни източници. Съдържа приносите на дипломния проект, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в записката на дипломния проект литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред според фамилията на първия автор на всяка публикация.

Приложенията съдържат документация, която не е намерила място в текста поради ограниченията в обема й или за по-добра прегледност подредба. В текста трябва да има препратка към всички приложения.

Б. Оформяне на дипломния проект

Формат: А4; Брой редове в стр.: 30; Брой на знаците: 60 знака в ред

Общ брой на знаците в 1 стр.: 1800 – 2000 знака

Шрифт: Times New Roman